Elias
Elias on mehenimi, mis põhineb prohvet Eelija nime vanakreekakeelsel variandil. Arvatakse, et nimi on saadud heebrea sufiksi -yahu asenduse teel kreeka sufiksiga -ias, nagu ka nimedes Esaias ja Jeremias. Nime on seostatud ka vanakreeka päikesejumala Heliosega (ka Elios). See nimi esines ka Vana-Kreekas. Heliose seose kohta prohvet Eelijaga andmed puuduvad. Eesnimi "Elias" on kasutusel alates keskajast.